ಟೀಗ್ ಒಂಜಿ ಸಮಯ: ಭಾರತೀಯ ತೋಟಗಾರಿಕೆಡ್ ಪೊಣ್ಣುಲು, ಕಾರ್ಮಿಕೆರ್ ಬೊಕ್ಕ ವಸಾಹತುಶಾಹಿ ನಂತರದ ರಾಜಕೀಯ

ಟೀಗ್ ಒಂಜಿ ಸಮಯ: ಭಾರತೀಯ ತೋಟಗಾರಿಕೆಡ್ ಪೊಣ್ಣುಲು, ಕಾರ್ಮಿಕೆರ್ ಬುಕ್ಕೊ ವಸಾಹತುಶಾಹಿ ನಂತರದ ರಾಜಕೀಯ (೨೦೧೧) ನಮ್ಮ ಭಾರತದ ಚಹಾ ತೋಟೊಲೆಡ್ ವಸಾಹತುಶಾಹಿ ನಂತರದ ಸ್ತ್ರೀವಾದಿ ಕಾರ್ಮಿಕ ಪದ್ಧತಿಲೆನ ಜನಾಂಗೀಯ ವಿಮರ್ಶೆ. ವೈಯಕ್ತಿಕ ಸಂದರ್ಶನೊಲು, ಕತೆಕುಲು ಬುಕ್ಕೊ ನಾಟಕೊಲೆನ ಮೂಲಕ, ಪಿಯಾ ಚಟರ್ಜಿ ಲಿಂಗದ ಪಾತ್ರೊನು, ಚಾದ ಉತ್ಪಾದನೆ, ಸೇವನೆ ಬುಕ್ಕೊ ಪ್ರಸರಣೊಡು ವರ್ಗ ಬುಕ್ಕೊ ಜನಾಂಗೀಯತೆದ ಪಾತ್ರೊನು ಪರೀಕ್ಷಿಸವೆರ್. ಸ್ಥಳೀಯ ರಾಜಕೀಯ ಬುಕ್ಕೊ ಸಂಸ್ಕೃತಿದ ಕ್ಷೇತ್ರೊಡ್ದ್ ಪಿದಯಿ, ಜನಾಂಗಶಾಸ್ತ್ರ ಲಿಂಗ ಕಾರ್ಮಿಕೆರೆನ ಬಹುಪದರ, ಬಹುಪ್ರಾದೇಶಿಕ, ವಸಾಹತುಶಾಹಿ ಆಯಾಮೊನು ತೆರಿಪಾವುಂಡು.ವಿಲಕ್ಷಣ ಟೀ-ಪಿಕ್ ಮಲ್ಪುನ ಪೊಣ್ಣುಲೆನ ಚಿತ್ರ ತೋಟೊಲೆನ ಕಠಿಣ ಕೆಲಸದ ಪರಿಸ್ಥಿತಿಡ್ದ್ ಗ್ರಾಹಕೆರೆನ್ ಎಂಚ ದೂರ ಮಲ್ಪುಂಡು ಪನ್ಪಿನೆನ್ ತೋಜಾವುನ ನಿಟ್ಟಿಡ್ ಟೀ ಬಾಕ್ಸ್ ದ ಚಿತ್ರೊನು ಡಿಕನ್ಸ್ಟ್ರಕ್ಟ್ ಮಲ್ಪುನ ಮೂಲಕ ಆರ್ ಸುರು ಮಲ್ಪುವೆರ್. ಭಾರತೊಡು ಚಹಾ ಉದ್ಯಮದ ಐತಿಹಾಸಿಕ ಲೆಕ್ಕೊನು ಒದಗಾದ್, ಚಟರ್ಜಿ ಉತ್ತರ ಬಂಗಾಳದ ತೋಟೊಲೆಡ್ ವಸಾಹತುಶಾಹಿ ಬುಕ್ಕೊ ಲಿಂಗ ವಿಭಜನೆದ ನಡುಟು ಉಪ್ಪುನ ಸಂಕೀರ್ಣ ಸಂಬಂಧೊನು ತೆರಿಪಾವೆರ್. ಲಿಂಗ ಅರೆನ ವಿಶ್ಲೇಷಣೆದ ಮುಖ್ಯ ಘಟಕ ಆಂಡಲಾ, ವಸಾಹತುಶಾಹಿ ತೋಟೊಲೆನ ಪಿತೃಪ್ರಧಾನ ಬುಕ್ಕೊ ವರ್ಗ-ಆಧಾರಿತ ಸ್ವಭಾವೊನು ಎಂಚ ರೂಪೊ ಕೊರ್ತುಂಡು ಬುಕ್ಕೊ ರೂಪೊ ಕೊರ್ಪುಂಡು ಪನ್ಪಿನೆನ್ ಚಟರ್ಜಿ ಅನ್ವೇಷಣೆ ಮಲ್ಪುವೆರ್.ಜಾಗತಿಕ ದಕ್ಷಿಣ ದೃಷ್ಟಿಕೋನೊಡ್ದ್ ಬನ್ನಗ, ಲಿಂಗ, ವರ್ಗ ಬುಕ್ಕೊ ಜನಾಂಗದ ಛೇದನೊಲೆನ್ ದಬ್ಬಾಳಿಕೆದ ಪರಸ್ಪರ ರಚನೆದ ಯಾಂತ್ರಿಕತೆಲೆನ್ ಪ್ರದರ್ಶಿಸವೆರ್.ಕಾದಂಬರಿ ಮುಟ್ಟ, ಗ್ಲೋಬಲ್ ಸೌತ್ ಅಕಾಡೆಮಿಕ್ ಆದ್ ತನ್ನ ಸ್ವಂತ ಸವಲತ್ತುನ್ ಒಪ್ಪೊನುವೆರ್ ಬುಕ್ಕೊ ಕೆಳವರ್ಗದ ಪರವಾದ್ ಪಾತೆರುನ ಕಷ್ಟೊಲೆನ್ ಎಚ್ಚರಿಕೆ ಮಲ್ಪುವೆರ್.

 ಪ್ರಶಸ್ತಿಲು 

 ಡ್ಯೂಕ್ ವಿಶ್ವವಿದ್ಯಾಲಯ ಮುದ್ರಣಾಲಯೊಡ್ದ್ ಜಾನ್ ಫ್ರಾಂಕ್ಲಿನ್ ಹೋಪ್ ಪುಸ್ತಕ ಪ್ರಶಸ್ತಿನ್ ಪಡೆಯಿನಾರ್.

 ಸಮೀಕ್ಷೆ 
"ಚಾ ವಿದ್ಯಮಾನೊದ ಒಂಜಿ ಕ್ಯಾಲಿಡೋಸ್ಕೋಪಿಕ್ ವಿವರಣೆ, ಆಂಟೊನಿನ್ ಆರ್ಟೌಡ್ ನ ಅಸಂಬದ್ಧ ನಾಟಕ, ಎಡ್ವರ್ಡ್ ಸೈಡ್ ನ ಕಾವ್ಯಶಾಸ್ತ್ರ, ಬುಕ್ಕೊ ಲೆವಿಸ್ ಕ್ಯಾರೊಲ್ ನ  ಅಫೀಮ್ ದ ಕಲ್ಪನೆದ ಮೂಲಕ ನಾಟಕೀಯ ಮಧ್ಯಂತರೊಲೆನ್ ಒಳಗೊಂಡಿತ್ತುಂಡು, ಸಾಮ್ರಾಜ್ಯ-ನಿರ್ಮಾಣದ ಎಚ್ಚಿನ ಬುಕ್ಕೊ ಕಡಿಮೆ ನಾಟಕೊಡು ಚಹಾ ಪಾತ್ರೊನು ಚಿತ್ರಿಸವುಂಡು, ಉಂದು ಉಪ್ಪುನಗ, ಬುಕ್ಕೊ ಪರಿವರ್ತನೆಡ್ ಉಪ್ಪುಂಡು." ಆಸ್ಟ್ರೇಲಿಯನ್ ಜರ್ನಲ್ ಆಫ್ ಆಂಥ್ರೊಪೊಲಾಜಿ

 ಲೇಖಕೆರೆನ ಬಗ್ಗೆ 
ಪಿಯಾ ಚಟರ್ಜಿ ಒರಿ ಐತಿಹಾಸಿಕ ಮಾನವಶಾಸ್ತ್ರಜ್ಞೆ ಆದ್ ಇತ್ತೆ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯೊಡು ಮಹಿಳಾ ಅಧ್ಯಯನೊಲೆನ ಸಹಾಯಕ ಪ್ರಾಧ್ಯಾಪಕೆರಾದ್ ಉಲ್ಲೆರ್. ಆರ್ ಅರ್ನ್ ಸ್ವತಃ ಒರಿ ವಸಾಹತುಶಾಹಿ/ವಲಸೆ ನಂತರದ ಪೊಣ್ಣು ಪಂಡ್ದ್ ಗುರುತಿಸವೆರ್. ಭಾರತೀಯ ಅಪ್ಪೆ ಅಮ್ಮೆರೆಗ್ ನೈಜೀರಿಯಾಡ್ ಪುಟ್ಟುನ ಅರೆನ ಕುಟುಂಬ ಅಮೇರಿಕ ಸಂಯುಕ್ತ ಸಂಸ್ಥಾನೊಗು ವಲಸೆ ಪೋಪಿನ ದುಂಬು ಉತ್ತರ ಭಾರತೊಗು ಪೋಯೆರ್. ೧೯೯೪ಡ್ ಚಿಕಾಗೊ ವಿಶ್ವವಿದ್ಯಾಲಯೊಡ್ದ್ ಪಶ್ಚಿಮ ಏಷ್ಯಾದ ಮಿತ್ತ್ ಗಮನ ಕೊರ್ದು ಮಾನವಶಾಸ್ತ್ರೊಡು ಪಿಎಚ್ ಡಿ ಮಲ್ತೆರ್.  ಶೈಕ್ಷಣಿಕವಾದ್ ಆರ್ ತನ್ನನ್ ತಾನ್ "ಒಂಜಿ ಬಲವಾದ್ ವಸಾಹತುಶಾಹಿ ನಂತರದ ಬುಕ್ಕೊ ವರ್ಣಭೇದ ವಿರೋಧಿ ಸ್ತ್ರೀವಾದಿ ಬದಲಾವಣೆದ ಪಾಲೊ ಫ್ರೀರೆನ ಶಿಷ್ಯೆ" ಪಂಡ್ದ್ ವರ್ಣನೆ ಮಲ್ಪುವೆರ್. ಆರ್ ಇತ್ತೆ ಡಿಕೊಲೊನೈಸಿಂಗ್ ಪೆಡಾಗೋಜಿಸ್ ಪನ್ಪಿನ ಒಂಜಿ ಪುಸ್ತಕೊಡು ಬೇಲೆ ಮಲ್ತೊಂದುಲ್ಲೆರ್. ಅರೆನ ಸಂಶೋಧನೆ ಶಿಕ್ಷಣಶಾಸ್ತ್ರದ ಸಿದ್ಧಾಂತೊಲೆನ್ ಬುಕ್ಕೊ ಶಿಕ್ಷಣ ಪಂಡ ದಾದ ಪನ್ಪಿನೆನ್ ಕೇಂದ್ರೀಕರಿಸವುಂಡು, ಅರೆನ ವಿಶ್ವವಿದ್ಯಾಲಯದ ತರಗತಿಡ್ದ್ ವಸಾಹತುಶಾಹಿ ನಂತರದ ಭಾರತದ ಗ್ರಾಮೊಲೆಗ್ ಮುಟ್ಟ. ಅರೆನ ಭವಿಷ್ಯದ ಯೋಜನೆಲು ಒಂಜಿ ಡಿಕೊಲೊನೈಸಿಂಗ್ ಮೆಮೊಯಿರ್ ನ್ ಒಳಗೊಂಡಿತ್ತುಂಡು, ಉಂದೆನ್ "ಗೋಯಿಂಗ್ ಅಪೆ":  ರೇಸಿಸಮ್ಸ್, ವಯಲೆನ್ಸ್, ಅಂಡ್ ರೆಸಿಸ್ಟೆನ್ಸ್ ಇನ್ ದಿ ಯುಎಸ್ ಅಕಾಡೆಮಿಡ್ ಶೀರ್ಷಿಕೆ ಮಲ್ಪೆರೆ ಯೋಜಿಸವೆರ್. ವಸಾಹತುಶಾಹಿ ನಂತರದ ದೃಷ್ಟಿಕೋನೊಡ್ದ್ ಶೈಕ್ಷಣಿಕ ಕ್ಷೇತ್ರೊದ ಸಾಂಸ್ಕೃತಿಕ ಬುಕ್ಕೊ ರಾಜಕೀಯ ಕ್ರಮೊಕುಲೆನ ಜನಾಂಗೀಯ ವಿಮರ್ಶೆನ್ ಅಭಿವೃದ್ಧಿ ಮಲ್ಪುನವು ಅರೆನ ಉದ್ದೇಶ.

 ಉಲ್ಲೇಖೊಲು 

 "ಡ್ಯೂಕ್ ಯೂನಿವರ್ಸಿಟಿ ಪ್ರೆಸ್. ೨೦೦೧, "ಎ ಟೈಮ್ ಫಾರ್ ಟೀ".
 amazon store "ಎ ಟೈಮ್ ಫಾರ್ ಟೀ" ೨೦೦೧
 a time for tea : ಇಂಗ್ಲಿಷ್ ಪುಟ